Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 416

2. A szakmai vizsgán számon kérhető tudás A vizsgázó ismerje: — a vendégfogadós tevékenység helyét, szerepét és jelentőségét a turizmus egész rendszerében, a magánszálláshely hasznosításának helyét és szerepét az idegenforgalmi kínálatban; — a turizmus alapfogalmait, a bel- és külföldi turisták igényeit, szokásait, elvárásait; — hazánk idegenforgalmának aktuális kérdéseit, a fejlesztés irányait és lehetőségeit; — a vendéglátás és szállodaipar jelentőségét, szerepét az idegenforgalomban; — a szállodaipar és a szállásértékesítés gazdasági jelentőségét, az idegenforgalommal és a gazdaság egyéb ágaival fennálló kapcsolatrendszerét; — a hazai és nemzetközi szállodaipar feladatát, fejlődésének főbb tendenciáit; — a kereskedelmi szálláshelyek fogalmát, csoportosítását, osztályba sorolásuk szempontjait; — a panziók, fogadók létesítésének, telepítésének szempontjait, a panziók műszaki berendezéseit, felszereléseit, az üzemeltetés feltételeit; — a magánszálláshely berendezésével, felszerelésével kapcsolatos elvárásokat, a takarításra vonatkozó előírásokat; — a panziók, fogadók, fizetővendég-szobák biztonsági előírásait, a biztosítási lehetőségeket; — a vendég fogadásával, tartózkodásával, elutazásával kapcsolatos, valamint a vendég elutazása utáni teendőket; — a szállásadó és a vendég jogait és kötelezettségeit, különös tekintettel a szállásadó felelősségére; — a környezeti kultúra kialakításának követelményeit; — a magánszálláshely hasznosításával foglalkozó vállalkozás indításával, működtetésével kapcsolatos teendőket; — a fogadók, panziók és fizető-vendéglátás tevékenységi körét szabályozó előírásokat, rendeleteket; — a panzió, fogadó vezetéséhez szükséges gazdasági alapfogalmakat, gazdálkodási és ügyviteli előírásokat, feladatokat, az árképzés és árkialakítás módját; — mindazokat az adó-, társadalombiztosítási, pénzügyi, ügyviteli előírásokat, amelyek birtokában vállalkozását üzemelteti; — a gazdasági műveletek körét, fogalmát, bizonylatait, azok elszámolási módját, számvitelét és a pénzügyi munka területeit; — a devizagazdálkodással kapcsolatos alapfogalmakat, a külföldi fizetőeszközök adásvételével kapcsolatos előírásokat; — a magánszálláshely értékesítésénél alkalmazható korszerű marketing eszközöket, módszereket, a hatékony reklám technikáját; — a piackutatási módszereket, technikákat a piaci információk rendezési, értékelési elvét; — a korszerű táplálkozás alapjait, az étrend-összeállítás elveit; — az ételkészítés, a tálalás és a felszolgálás szabályait, alapelveit; — a magyar gasztronómia történetét, a magyar konyha jellegzetes ételeit, a magyar nép étkezési és italfogyasztási szokásait; — a nemzeti konyhák sajátosságait, az egyes nemzetek jellegzetes ételeit, étel- és italfogyasztási szokásait; — Magyarország idegenforgalmi-földrajzi adottságait, legjelentősebb kulturális, történeti és építészeti értékeit, különös tekintettel az adott tájegység értékeire (természeti 2000/78. szám adottságai, kirándulóhelyei, történelmi nevezetességei, hagyományai, népszokásai, idegenforgalmi attrakciói); — a vendégeknek ajánlható kulturális, sport és egyéb programlehetőségeket (múzeumokat, gyógyfürdőket, éttermeket); — a vendégkör sajátosságait, vendégtípusait, a vendégekkel való bánás eszközeit, módszereit; — az emberi kapcsolatokat alapvetően meghatározó pszichológiai és kommunikációs alapelveket; — az üzleti levelezés formai és tartalmi előírásait. A vizsgázó tudja alkalmazni: — a vállalkozói tevékenységre vonatkozó jogi, adózási és egyéb rendeleteket, szabályokat és előírásokat; — a bejelentési és számlaadási kötelezettségre vonatkozó jogszabályokat és a vendégkönyv vezetésére vonatkozó előírásokat; — a higiénés előírásokat, a munka, biztonság-, egészség- és környezetvédelmi szabályokat; — az élelmiszerek és az elkészített ételek tárolására vonatkozó közegészségügyi előírásokat; — az ételek ajánlására és felszolgálásra vonatkozó alapszabályokat; — az ételek készítésére vonatkozó technológiai eljárásokat; — a szálláshely hatékony értékesítéséhez szükséges marketing eszközöket és módszereket; — a munkavégzést megkönnyítő korszerű számítástechnikai és egyéb kommunikációs eszközöket (telefon, fax, fénymásoló stb.). A vizsgázó legyen képes: — a vendégfogadós tevékenység megszervezésére a panziókban, fogadókban, valamint a fizető-vendéglátás területén; — az aktuális ügyviteli, pénzforgalmi, adó-, banki, valuta-, deviza -előírások alkalmazására; — az üzleti munkában szükséges és a törvények által előírt nyilvántartási feladatok végrehajtására; — a gazdálkodás eredményességi vizsgálatára; — a munkához szükséges technikai eszközök (számítógép, pénztárgép, telefon, fax, másológép) használatára; — az üzleti levelezésre, az írásbeli megállapodások, szerződések tartalmi és formai eszköztára felhasználásával; — vendégei részére szakszerű tájékoztatást adni magyar és idegen nyelven; — a vendégek igényeinek és szokásainak megfelelő étel- és italválaszték kialakítására; — reggeli és egyszerűbb ételek elkészítésére, tálalására és felszolgálásra; — a reklám- és propagandatevékenység végzésére, reklámakciók megszervezésére; — a marketing tevékenység üzleti szintű alkalmazására, marketing értékesítési terv készítésére; — a munkavédelemmel kapcsolatos szabályok betartására és betartatására; — a vendégközpontú, etikus, kulturált magatartásra.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes